cyanic-selkie/wikianc huggingface dataset:
Утасгүй цэнэглэгч
Утасгүй цэнэглэгчийн давуу тал
·        Долгион хүрэх бүх газарт, ямар ч цаг хугацаанд цэнэглэлтийг хийнэ.
·        Технологийн ажиллагаа нь энгийн
·        Олон төхөөрөмжийг нэгэн зэрэг цэнэглэх чадалтай
·        Эдийн засагын хувьд хэмнэлттэй
·        Хамгаалагдсан холболт:- зэврэлт үсэхгүй
Утасгүй цэнэглэгчийн сул тал
·  Цэнэглэлт удаан
·  Илүү үнэтэй  гэх мэт.
Утасгүй цэнэглэгчийн төрлүүд
1.     Резонанс цэнэглэгч ТЭХС-ийн 2011 оны Фултоны шинэчлэлээр магадгүй бид худагны хэмжээний цэнэглэгч талбайгаар  дамжуулан механикжсан  цахилгаан хөдөлгүүртэй автомашин харах болно. ]] 2.     Индуктив цэнэглэгч
3.     Радио цэнэглэгч
Резонанс цэнэглэгч нь
Энэ нь резонансын жирийн бус үзэгдэлд ашиглагддаг ба энэ нь тодорхой давтамжийн эрчим хүчийг хэрэглэж байх үед чичирхийлж обьектыг үүсгэдэг. Резонанс цэнэглэгч нь 2 зэс ороомгоос тогтдог. 1ерөнхий хавтантай 2 зэс ороомгийг хүлээн авах болон бусадруу дамжуулахад ашигладаг.
2 ороомгийг ижил цахилгаан соронзон  давтамжаар тохируулж болно. Эдгээр ороомгууд нь эргэн тойрондоо цахилгааныг цацаж дамжуулаж байдаг.
Жишээлбэл: цахилгаан машинууд, робот, компьютерийн дэлгэц гэх мэт эрчим хүч их шаарддаг төхөөрөмжүүд багтдаг.
Индуктив цэнэглэгч
Индуктив цэнэглэгч нь богино зайн утасгүй цэнэглэгчийн нэг төрөл юм. Энэ арга нь цэнэглэгч төхөөрөмж нь тусгаарлагдсан зэс утсан ороомгийг ашиглан тодорхой чиглэлтэй хэлбэлзлийг E.M талбарт үүсгэх  цахилгаан соронзон индукцийн зарчим дээр ажилладаг. Энэ зарчим нь 2 обектын хооронд зэс ороомгийн тусламжтайгаар эрчим хүчийг цахилгаан соронзонгын талбарлуу дамжуулахад ашигладаг. Индуктив цэнэглэгчийн эхний ороомог нь ерөнхийдөө цэнэглэгч суурь станцаас хувьсах цахилгаан соронзон талбарийг бий болгоход индукцын ороомгийг ашигладаг бол, 2дахь индукцийн ороомгийг цахилгаан соронзон талбараас цахилгааныг зөөврийн төхөөрөмжруу оруулах мөн буцаагаад цахилгаан гүйдэл болгон хөрвүүлэхэд ашигладаг байна..
Жишээлбэл: MP3 тоглуулагч, PDA, цахилгаан шүдний сойз болон бусад дунд хэмжээний төхөөрөмжинд ашиглаж болох нь Зураг 2.2т харуулсан байна.
Радио цэнэглэгч
Энэ арга нь радио долгион дээр суурилдаг ба  Wi-Fi, радио, телевиз, үүрэн телефонийг хүлээн авах болон дамжуулахад өргөн хэрэглэгддэг. Хэрэв антен нь зөв тохируулагдсан бол бүх чиглэлд Радио долгионыг цацаж дамжуулдаг.
Жишээлбэл: гар утас, утасгүй компьютерийн гар, сонсголын аппарат, бугуйн цаг гэх мэт цахилгаан бага шаарддаг жижиг хэмжээний төхөөрөмжүүд үүнд багтдаг.
Радио цэнэглэгчийн бүрэлдэхүүн хэсгүүд
Үүнд:
1.Трансмиттер (дамжуулагч): Трансмиттер нь электрон чийдэн гэрэл буюу магнитрон болон нүхтэй долгион заагч антеннаас бүрдэнэ.
Электрон чийдэн гэрэл нь хөндий резонатор болон маш хүчтэй байнгын соронзонг үүсгэх энгийн диодон вакум хоолойн хослол юм. Ердийн электрон чийдэн гэрэл (магнитек) нь хөндий резонансан тоон механизм доторх тойрог анодоос бүрдэнэ. Хөндий бүрийн диамер үйлдлийн давтамждахь дурын нэг хагас долгионтой тэнцүү байна. Анод нь ихэвчлэн зэсээр хийгддэг бөгөөд өндөр хүчдэлийн эерэг шууд гүйдэлрүү холбогдсон байдаг. Хөдөлж буй электронуудын соронзон талбар нь цахилгаан соронзондах талбарт харилцан үйлчлэлцдэг. Үүний үр дүнд катодын электрон урсгалдахь зам нь анодруу  шууд биш харин муруй байна. анод хүчдэл болон соронзон орны хүч чадлыг зөв тохируулах замаар одоогийн урсгалын анодод хүрч чадах ховор шалтгааныг электронууд нь шийддэг. Мөн тогтмол гүйдлийн анод хүчдэл болон соронзон орны хүч чадлыг тохируулах замаар, электрон дугуй  зам хийсэн байна. Харилцах камерт тэдний дугуй дамжуулалт хийх үед электронууд хэлбэлзэл дотор цуурайтсан хөндийг үүсгэсэн. Иймээс магнитрон нь гүйдэл өсгөгч биш харин хэлбэлзлийн генератор юм. Нэг хөндийдөхь хөөрөх давталтын гаралтыг үзүүлдэг. Магнетрон нь  богино долгионы чадлыг маш өндөр түвшинд хөгжүлэх чадвартай. Хурдан горимд ажиллаж байгаа үед магнитрон богино долгионы бүсэд эрчим хүчнйи хэд хэдэн мегаватт бий болдог. Хурдан ажилагаатай магнитрон нь радарын системд түгээмэл хэрэглэгддэг байна. Тасралтгүй долгион магнитронууд хэдэн зуун ватт тэр ч байтугай олон мянган эрчим хүчний ваттыг үүсгэж болно.
Үүрэг: Цахилгаан дамжуулагч нь  цахилгаан эх үүсвэрийг бий болгож цахилгаан хүлээн авагчруу цахилгааныг дамжуулдаг. Дамжуулагч дохио нь ихэвчлэн 900МГЦ-н давтамжтай байдаг.
2.     Нүхтэй долгион заагч антенн:
Нүхтэй долгион заагч нь бүх чиглэлд дамжуулагч, хүлээн авагч хооронд зуучлагчын  үүргийг гүйцэтгэдэг. Антенны өсөлт болон бүрэн эсэргүүцэл их чухал.Энэ цацрагийн өргөн 360 градуст 10дицибель хүртэл өсгөх энгийн арга юм. Нүхтэй долгион заагч нь цаг агаарын нөлөөнд автахгүй хэвтээ туйлширсан антенны төрөл. 3 Эрэгийг SWR мушгих зориулалттайгаар байрлуулсан байдаг ба мөн төв давтамжийг 2300-2330 мига герцийн хооронд тохируулахад ашиглана. Энэ антен нь өөр өөр давтамж ашиглах боломжтой. энэ антенныг өөрөөр нүхтэй долгион заагч гэж нэрлэдэг ба энэ нь маш бага алдагдалыг дамжуулдаг шугам юм. Энэ жижиг антен нь хэд хэдэн дохиог тараах боломжийг олгодог. Дохио нь энгийн коаксиальтай долгион заагч дотор холбогддог. Антеннй нүх тус бүр бага эрчим хүчийг цацруулах боломжтой. долгион заагч антенн нь хэтийн төлөвдэхь бүх цахилгааныг дамжуулдаг.
3.     Мэдрэгч: Гар утас нь ямар нэгэн мессэж дохиог  хүлээн авахад мэдрэх энгийн хэлхээ юм. Гол үүрэг нь богино долгионыг мэдрэх ба нэмэлт reactennaе-н тусламжтайгаар мэдрэгч нь утасны дохиог хайдаг. 4.     Rectenna: Богино долгионы дохио нь нүхтэй долгион заагч антенныг ашиглан урт мессэжэн дохиог дамжуулдаг. Мөн Rectenna нь DC цахилгаанруу богино долгионыг хувиргаж дамжуулах мөн хүлээн авдаг.
Радио долгионы блок диаграм
Зургаас харахад диаграм нь 2хэсэг байгааг харж байна. Нэг нь дамжуулалын хэсэг, нөгөө нь хүлээн авагчийн хэсэг гэж ойлгож болно. Дамжуулалын төгсгөлийн нэг богино долгионы эрчим хүчийн эх үүсвэр нь бичил долгионыг үүсгэгч юм. Coax- долгион хөтлүүр холбогдсон долгион тохируулагч нь богино долгионы эх үүсвэр болон антенны аль нэг дамжуулалтын бүрэн эсэргүүцэлтэй нь тохирдог. Чиглэлтэй холбогч нь тодорхой чиглэлд дохиог тараахад тусладаг. Энэ нь орон зайд тархсан бичил долгионыг хүлээн авагч талруу илгээдэг. Хүлээн авагч тал нь эсэргүүцэл тохирсон Rectenna хэлхээгээр богино долгионы дохиог хүлээн авна. Энэ хэлхээ нь шоттики диод болон шилэн хэлхээний хослол юм. DC эрчим хүчрүү богино долгион нь хувирдаг.
Утасгүй цэнэглэгчийн ажиллагааны зарчим
Дээрх гурван аргаас индуктив цэнэглэгчийн ажиллааны зарчимыг тайлбарлавал:
1.Цэнэглэгч төхөөрөмж нь дамжуулагч ороомогруу AC  дохиог илгээнэ.
2. Гүйдлийн урсгал нь цэнэглэгч төхөрөөмжийн дотор дамжуулагч ороомгоор дамжуулагдана.
3. Гүйдлийн урсгал дахь ороомог дотор цахилгаан соронзон орон үүсдэг
4. Соронзон талбарт хүлээн авагч ороомогдахь гүйдэл бий болдог.
5. Хүлээн авагч ороомог доторх гүйдлийн урсгал нь DC цахилгаан дотор дамжуулагддаг.
Утасгүй технологиийн хэрэглээ
Эмэнэлэгийн төхөөрөмжинд: Үүнд:
Шилжүүлэн суулгах төхөөрөмж, зүрхний электрон төхөөрөмж, зүрхний хэмнэлийг сайжруулагч хэрэгсэл гэх мэт.
Цахилгаан хэрэглэгч төхөөрөмжинд:
Зөөврийн компьютер, дижитал камер, телевиз, телевизийн тоглоомын хяналт гэх мэт.
Аж үйлдвэрийн хэрэглээнд:
Автомажуулсан материал боловсруулахад, аж үйлдвэрийн микро-робот гэх мэт.
Бусад хэрэглээ:
Электроник тээврийн хэрэгсэл, ЛЕД гэрэл, цэргийн хэрэгсэлд мөн ашиглаж болно.
Цахим холбоос
http://powerbyproxi.com/wireless-charging/
http://www.slideshare.net/prinxforu/wirless-charging-of-mobile-phones?related=1
http://www.slideshare.net/SaiKamal2/wireless-charging-using-microwaves?related=1
Ангилал:Зай цэнэглэх техник
Ромарио
Ангилал:Бразилын хөлбөмбөгчин Ангилал:Бразилын олимпын мөнгөн медальтан Ангилал:ФИФА-гийн оны шилдэг хөлбөмбөгчин Ангилал:Бразилчууд Ангилал:1966 онд төрсөн
Микаэль Юнгберг
Микаэль Юнгберг (Mikael Ljungberg, 1970–2004) — Шведийн хүнд жингийн сонгомол бөх.
Лавлах бичиг
Ангилал:1970 онд төрсөн Ангилал:Шведийн бөхчүүд
1643 он
Гадаад холбоос
#
Өмнөд Солонгосын нисэх буудлын жагсаалт
Энэ хуудсанд Өмнөд Солонгос улсын зорчигчийн тоогоор тэргүүлэх 10 нисэх буудлын нэрийг жагсаав.
2015 он
нисэх буудал Ангилал:Нисэх онгоцны буудлын жагсаалт
Рулон Гарднер
Рулон Гарднер (Rulon Gardner, 1971 онд төрсөн) — Америкийн хүнд жингийн сонгомол бөх.
Лавлах бичиг
Ангилал:АНУ-ын бөх Ангилал:Бөхийн олимпын аварга Ангилал:Бөхийн дэлхийн аварга Ангилал:2000 оны зуны олимпод оролцогч Ангилал:2004 оны зуны олимпод оролцогч Ангилал:АНУ-ын олимпын оролцогч Ангилал:Америкчууд Ангилал:1971 онд төрсөн
Эва Браун
Эва Анна Паула Хитлер (Eva Anna Paula Hitler, хуучин овог Браун (Braun), 1912 оны 2 сарын 6 - 1945 оны 4 сарын 30) нь Адольф Хитлерийн урт удаан хугацааны хань байсан бөгөөд 40 орчим цаг түүний гэргий нь байсан. Браун нь 17 настайдаа, Хитлерийн хувийн гэрэл зурагчны туслахаар ажилладаг байхдаа Мюнхенд Хитлертэй танилцсан бөгөөд 2 жилийн дараагаас байнга уулздаг болжээ. Браун нь Хитлертэй харьцаанд орж эхэлсэн эхний үедээ 2 ч удаа амиа хорлохоор завдаж байсан байдаг. 1936 оны үед Хитлерийн Бирктесгадены ойролцоо байрлах Бергхоф дэх гэрт амьдардаг болсон бөгөөд дэлхийн хоёрдугаар дайны үед тэндээ хоргодох байранд амьдралаа өнгөрүүлжээ. Браун нь гэрэл зурагчин байсан учраас Хитлерийн одоог хүртэл хадгалагдсан өнгөт зураг, бичлэгүүдийн ихэнх нь Брауны авсан зураг, бичлэг байдаг. Браун нь хэдийгээр Хитлерийн ойр дотны, чухал хүн байсан боловч эгч Гретл нь SS-ийн офицер Херманн Фегелайнтай гэрлэх хүртэл буюу 1944 оны дунд үе хүртэл ямар нэгэн олон нийтийн үйл ажиллагаанд Хитлертэй цуг оролцдоггүй байв.
Гадны холбоос
Ангилал:Адольф Хитлерийн гэр бүл Ангилал:Германчууд Ангилал:Мюнхений хүн Ангилал:1912 онд төрсөн Ангилал:1945 онд өнгөрсөн
1631 он
Гадаад холбоос
#
Деннис Шрёдер
Деннис Шрөүдер (Dennis Schröder, 1993 оны есдүгээр сарын 15-нд Доод Саксон мужийн Брауншвейг хотод төрсөн) — Германы мэргэжлийн сагсан бөмбөгчин бөгөөд Үндэсний сагсан бөмбөгийн холбооны Атланта Хокс багийн тоглогч юм. Бостон Селтикс багийн Ражон Рондоийн тоглолтын хэв маягтай адилтгадаг.
Холбоос
Ангилал:Германы сагсан бөмбөгчин Ангилал:НБА-гийн тоглогч Ангилал:Атланта Хокс багийн тоглогч Ангилал:Сагсан бөмбөгийн холбон тоглогч Ангилал:Германчууд Ангилал:1993 онд төрсөн
Күроки Мэйса
Күроки Мэйса (黒木 メイサ) нэрээр олонд танигдсан Японы нэрт жүжигчин, дуучин, загвар өмсөгч, дуу оруулагч Шимабүкүро Сацүки (島袋 さつき) нь 1988 оны 5 сарын 28-нд Окинава мужийн Наго хотноо мэндэлжээ. Эцэг нь бразил, японы эрлийз ба ээж нь япон. Тэрээр "Sweet power" агентлагийн харьяат уран бүтээлч бөгөөд "Sony Music Japan" компанитай гэрээгээр хамтран ажилладаг. Нас залуу хэдий ч олон тооны тайз дэлгэцийн бүтээл, зар сурталчилгаанд дүрээ мөнхөлж, хоёр ч бие даасан цомог гаргаж амжжээ.
Загвар өмсөгч
Мэйса дунд сургуульд байхдаа Японы алдартай "JJ" сэтгүүлийн гэрээт фото моделиор сонгогдсоноор загварын гараагаа эхэлжээ. Тэрээр дэлхийн алдарт "Emperio Armani" брэндийн Япон дахь, мөн "Loreal" компанийн олон улсын нүүр царайгаар тодорч байв.
Жүжигчин
2004 оны 2 сард, Цүка Коохэй гол дүрд нь тоглох "Атами дахь хүн амины хэрэг - Пхеньянаас ирсэн мөрдөгч эмэгтэй" (熱海殺人事件・平壌から来た女刑事) хэмээх жүжигт анхны дүрээ бүтээснээс хойш тайз төдийгүй дэлгэцийн бүтээлүүдэд тасралтгүй тоглох болов. 2006 онд "Chakushin Ari" цувралын сүүлчийн ангид тоглож, улмаар дараагийн жил нь 44-р "Алтан Сүм" шагналын "Оны шинэ хүн" номинацийн эзнээр тодорсон байна.
Дуучин
Мэйса 2007 онд тоглосон "Crows Zero" киноныхоо дууг өөрөө дуулав. Улмаар 2008 оны 6 сарын 21-нд sony music records-той хамтран "Like this" дууг гаргаснаар дуучин болох эхлэлээ тавьжээ. 2009 оны 4 сарын 8-нд анхны бие даасан "Hellcat" цомгийг гаргав. Мөн 2010 оны 1 сард, "EP, Attitude" нэртэй хоёр дахь цомгоо гаргажээ.
Гадаад холбоос
Ангилал:1988 онд төрсөн Ангилал:Окинава аймгийн хүн Ангилал:Японы жүжигчин Ангилал:Японы загвар өмсөгч Ангилал:Японы дуучин
Али Сиссоко
Али Сиссоко (Aly Cissokho, 1987 оны есдүгээр сарын 15-нд Блуа хотод төрсөн) — Францын хөлбөмбөгчин бөгөөд Английн «Астон Вилла» багт хамгаалагчаар тоглодог.
Замнал
2013 оны наймдугаар сарын 20-нд «Ливерпүүлтэй» бүтэн улирлын зээлийг гэрээ байгуулав.
2014 оны наймдугаар сарын 8-нд Премьер лигийн «Астон Вилла» багт тодорхойгүй үнээр элсэв.
Хамза Ерликая
Хамза Ерликая (1976 онд төрсөн) — Туркийн бөх. Олимп, дэлхийн аварга.
Хамза Ерликая сонгомол барилдааны 82, 85 кг жинд 1996, 2000 оны олимпоос хос алтан медаль хүртсэн.
1993, 1995, 2005 оны ДАШТ-ээс алтан медаль, 1997 онд мөнгө, 2006 онд хүрэл медаль хүртжээ.
Лавлах бичиг
Ангилал:1976 онд төрсөн Ангилал:Туркийн бөх Ангилал:Туркийн олимпын аварга Ангилал:Туркууд
Twice
Twice (Twice　- «хоёр дахин»; 트와이스) — Өмнө Солонгосын дуу бүжгийн хамтлаг.
Өмнө Солонгосын "JYP Entertainment" 9 гишүүнтэй Twice охидын хамтлагийг 2015 онд байгуулсан. Хамтлагийн 9 гишүүн Наён, Жонён, Момо, Сана, Жихю, Мина, Дахён, Чэёон, Жыви нар 16 телевизийн шоунаас шалгаран 2015 оны 10 сарын 20-нд The Story Begins мини цомогтойгоо дэбютээ хийсэн.
Twice хамтлаг 2016 онд "Cheer Up" дуугаа гаргаснаар алдар нэрт хүрэх эхлэлээ тавьсан. Энэ дуу нь олон хөгжмийн чартуудыг тэргүүлж, нэр хүндтэй шагнал гардуулах ёслол болох Melon Music Awards болон Mnet Asian Music Awards-аас "Оны шилдэг дуу" шагналыг хүртсэн. Үүний дараагаар тэдний дараагийн гаргасан Twicecoaster: Lane 1 мини цомгийн "TT" дуу нь 4 долоо хоног дарааллан хөгжмийн чартуудыг тэргүүлсэн. Дэбютээ хийснээс 19 сарын дараагаар Twice 1.2 сая гаруй цомог борлуулаад байсан. 2019 оны байдлаар 3.75 сая цомог Солонгост борлуулаад байсан ба 2020 оны 12 сарын байдлаар Солонгос болон Японд 10 сая гаруй цомог борлуулжээ. "Cheer Up" (2016), "TT" (2016) and "Signal" (2017) дуунууд нь Өмнөд Солонгост хит болоод зогсохгүй олон алдартнууд бүжгийн хөдөлгөөнийг дуурайн дэмжиж байсан.
Монгол орон ба тангудуудын нутаг газар
Монгол орон ба тангудуудын нутаг газар  хэмээх энэхүү ном нь Монсудар хэвлэлийн газараас эрхлэн гаргаж буй Монголоор бэдэрсэн гадныхан цувралын нэгэн боть юм. Монголчуудын түүх соёл, ахуй амьдрал, нийгэм цаг үеийн байдлыг судалж, тэмдэглэн бичдэг монгол судлаач болон монгол нутгаар аялагчид цөөнгүй байдаг бөгөөд тэдний нэг нь Н.М.Пржевальский юм. Түүний Монгол, Гань-су, Хөхнуур, Умард Төвөдөөр 11000 бээрийг туулан, судалгаа хийж бичсэн “Монгол орон ба тангудуудын нутаг газар” хэмээх хоёр боть бүтээлийг орчуулан нэгэн боть болгон та бүхэнд толилуулж байна. Энэ бүтээл нь төв Азийн уудам нутгийг туулан байгаль, цаг уур, ургамал амьтанг гурван жилийн турш судалж шинжлэхийн зэрэгцээ тэндхийн хүн ардын ахуй соёлыг европ дахинд таниулсан юм. Зуу гаруй жилийн өмнө тал нутагтаа тааваараа идээшин буй амьтад, араатан жигүүртэн, онгон зэрлэг байгалийг нүдэнд харагдтал дүрслэн бичсэн нь уг бүтээлийг улам сонирхолтой болгосон байна. Түүний монгол нутагт хийсэн судалгаа шинжилгээний энэхүү бүтээл нь монголчууд бидний хувьд түүх, угсаатнызүй, шинжлэх ухааны үнэт хэрэглэгдэхүүн болох төдийгүй ургамал амьтан сонирхогч, судлаач хэн бүхэнд оюуны томоохон хөрөнгө оруулалт болох юм.
Twice
Хамтлаг 2017 оны 6 сарын 28-нд Япон дахь дэбютээ #Twice цомогтойгоо хийсэн. Уг цомгоороо Японы Oricon Albums Chart-д 2 дугаарт жагссан, 2 жилд, эхний долоо хоногтоо хамгийн олон цомог борлуулсан K-pop уран бүтээлч болсон. Үүний дараа 10-р сард анхны Япон дуу болох "One More Time" дуугаа гаргасан. Twice Японд анхны "platinum" гэрчилгээг цомог болон дуугаараа нэг жилд хүртсэн охидын хамтлаг болсон. Тэд 2019 онд Японд dome tour тоглолтоо хийсэн ба ийм аялан тоглолт хийсэн анхны Солонгосын охидын хамтлаг болсон.
Монгол орон ба тангудуудын нутаг газар
I бүлэг. Хиагтаас Бээжин хүртэл
Миний бие залуу анд Михайл Александрович Пыльцовын хамт шуудангийн тэргээр Сибирийг туулан, Монгол орон болон түүнтэй залгаа орших Дотоод Азийн нутаг орнуудаар хийх бидний аялал эхлэх ёстой Хиагтад 1870 оны 11-р сард ирлээ. Хүний газар, гүний нутагт тулж ирчихээд байгаагаа бид Хиагтад ирүүтээ шууд мэдэрсэн сэн. Хотын гудамжуудаар явах тэмээн хөсөг, монголчуудын наранд борлосон шанаархаг нүүр царай, урт гэзэг унжуулсан хятадууд, үл ойлгогдох харь үг яриа-энэ бүгд эх орноос минь, ойр дотно, нэн эрхэм юм бүхнээс минь удаан хугацаагаар хагацаах тэр ганц алхмын өмнө бид зогсчихоод байгааг тов тодхон илтгэж байлаа. Ийм бодол санаатай эвлэрэхэд хэчнээн хэцүү ч идэр залуугаасаа хүсэн мөрөөдөж ирсэн тэрхүү аялал маань эхлэх гэж буйг баяртайяа хүлээх хүлээлт үүнийг зөөлрүүлж байсан юм... Хийх гэж байгаа аялал, аян замынхаа нөхцөл байдлыг бид огт мэдэхгүй учраас хамгийн түрүүнд Бээжинд очиж тэнд Хятадын засгийн газрын үнэмлэх бичиг олж аваад дараа нь хэрмийн цаад тал, Тэнгэрийн эзэнт гүрний нутаг орноор аялахаар шийдлээ. Тэр үед Хятадад сууж байсан манай элчин, генерал Влангали бидэнд энэхүү зөвлөгөөг өгсөн ба аяллын эхний өдрөөс эцсийн өдрийг хүртэл өөрөөсөө хамаарах бүхий л арга чадлаараа тусалж дэмжин, уужим сэтгэлээр анхаарал халамж тавьж байсан нь манай аяллын амжилтыг хэнээс ч илүүтэй бэлтгэн хангаж өгсөн билээ. Хожим нь, Бээжингээс гарсан анхны алхмаасаа эхлэн Хиагтын хилийн комиссараас биш харин Хятадын Гадаад хэргийн яамнаас шууд олгосон үнэмлэх бичигтэй байх нь ямар их ач тустайг бид нүдээрээ үзэж явсан билээ. Ийм үнэмлэх бичиг биднийг нутаг нутгийн оршин суугчдын хувьд илүү чухал, том хүмүүс болгон харагдуулж байсан нь Хятад орноор, ний нуугүй хэлэхэд хаа газар аялан явахад маш чухал байв. Хиагтаас Бээжин хүртэл европчууд хоёр арга замаар туулна: өртөөний морьдоор эсвэл эзэдтэй нь тохиролцож монголчуудын тэмээн хөсгөөр. Монголоор дайран өнгөрөх өртөөний замын хувьд: Тянь-жинийн (1858), Бээжингийн (1860) гэсэн хоёр чиглэл байдаг.
Twice
Twice олон улсын маш олон амжилттай, анхны бүрэн хэмжээний цомог Twicetagram ба гол дуу "Likey"-г 2017 онд гарган "Billboard World Albums" ба "World Digital Song Sales" чартад нэг зэрэг тэргүүлсэн анхны Солонгосын эмэгтэй уран бүтээлч болсон. 2020 онд JYP Entertainment сурталчилгаа хийхээр Америкийн Republic Records-той гэрээлж улмаар More & More болон Eyes Wide Open цомгоороо Billboard 200-д жагссан. Twice Солонгост "Үндэсний Охидын Хамтлаг" гэх тодотголтой ба олон телевизийн шоунд энэ тодотголоор зарлагдсан байдаг.
Монгол орон ба тангудуудын нутаг газар
II бүлэг. Монголчууд
Бид энэ бүлгийг Монголын угсаатны зүйн тодорхойлолт, тайлбарт зориулж буй бөгөөд аяллын явцын талаар цааш өгүүлэхдээ оршин суугчдын тухай мэдээ сэлтийг хэсэг хэсгээр нь оруулж байх болно. Дайран өнгөрч эсвэл очсон газар орныхоо физик-газарзүйн шинж чанар, байгалийн төрхийг тодорхойлох, аяллын янз бүрийн адал явдлуудыг дүрслэн өгүүлэхдээ оршин суугчдын талаар бүлэг бүрт эрээвэр хураавар маягаар орсноор уншигчдын анхаарлыг татахгүй байж мэдэх билээ. Ийм байдлаас зайлсхийхийн тулд би Монгол орны оршин суугчдын талаарх тэмдэглэлүүдээ нэг бүлэг болгон цэгцэлж, нүүдэлчдийн ахуй амьдралын гол гол онцлог шинжүүдийг түүндээ өгүүлж, улмаар аяллын явцыг өгүүлэхдээ аахар шаахар зүйлүүдийг нэмэн оруулж, баяжуулахаар шийдсэн болно. Хэрэв гадаад төрх байдлыг дүрслэн бичихээс эхэлье гэвэл цэвэр цусны монгол хүн хамгийн илүүтэй үлдэж хоцорсон Халхын оршин суугчдыг жинхэнэ, язгуурын монгол хүний үлгэр, эх загвар болгож авах хэрэгтэй нь эргэлзээгүй юм. Товгор шанаа түүш бүхий өргөн хавтгай нүүр, навтгар хамар, жижигхэн онигор нүд, гурвалжин маягийн гавал, том дэлдэн чих, ширүүн хар үс, маш шингэн сахал, наранд гандаж борлосон арьс, эцэст нь бахим, махлаг бие, дунд зэргийн болон өндөрдүү нуруу-энэ бүгд халх хүний гадаад төрх байдлын хамгийн гол онцлог шинжүүд юм. Монголчууд нутаг орныхоо бусад хэсэгт цэвэр цус, төрөлх хэв шинжээ хадгалж чадаагүй юм. Гадны, харийн нөлөө Төвөд, Хятадын эзэмшил нутагтай өнө эртнээс залгаа байсаар ирсэн Монголын зүүн өмнөд хязгаар нутгаар хамгийн хүчтэй илэрч байна. Хэдийгээр нүүдэлчин амьдрал нь суурин соёлын нөхцөлтэй нийцэхэд хэцүү боловч өнгөрсөн хэдэн зуун жилийн хугацаанд хятадууд янз бүрийн арга, ов мэх хэрэглэн зэрлэг догшин хөршүүддээ үзүүлэх нөлөөгөө маш их идэвхжүүлж чадсан учир өнөө үед нүүдэлчдийн тэн хагас нь Их хэрмийн ойр орших газар нутагт нэгэнт хятадчилагдаад байгаа ажээ. Зарим нэг онцгой зүйлийг эс тооцвол эндхийн монголчууд хуучнаараа мэт, эсгий гэртээ амьдарч, мал сүргээ хариулсаар байгаа боловч гадаад төрх шинжээрээ ч, түүнээс бүр илүү зан чанараараа ч умардын монголчуудаасаа эрс ялгагдах болж, хятадуудтай хавьгүй адилхан болжээ. Хятад эмстэй олноор гэр бүл болох болсноос бүдүүн хадуун, хавтгай нүүр царай нь өөрчлөгдөж, хятад хүний төрхтэй болжээ.
Twice
Бэлтгэл
2013 онд JYP Entertainment компани шинэ эмэгтэй хамтлаг 2014 оны эхний хагаст багтааж гаргана гэдгээ мэдэгдсэн. 2014 оны 2-р сард Лена, Сесилья гэж олонд танигдсан хоёр дадлагажигч дээр Наён, Жонён, Жисү (хожмын Жиxю), Миньён зэрэг дадлагажигчийг оруулж «6Mix» гэсэн бүлэг үүсгэсэн. Дараа нь Сесилья гарч Сана орж ирсэн ба Лена компаниас гарснаар тус бүрэлдэхүүнээр хамтлагийг үүсгэхийг болиулсан.
Монгол орон ба тангудуудын нутаг газар
III бүлэг. Монголын өндөрлөгийн зүүн өмнөд зах
Бээжин буюу хятадуудын Бэй-цзинь хэмээх хот бидний аяллын эхний цэг байлаа. Энд биднийг эх орон нэгтнүүд, дипломат болон шашны байгууллагуудын гишүүд хамгийн сайхнаар, туйлын элэгсэг дотно зочилж, бид аян замд бэлтгэн бараг 2 сарыг энд өнгөрөөж билээ. Би Бээжинтэй танилцаж базаасангүй. Хот маш том, европ хүнд хол хөндий, өвөрмөц хятад ахуй байдал, эцэст нь тэдний хэлийг огт мэддэггүй зэрэг нь Тэнгэрийн эзэнт гүрний нийслэлтэй дэлгэрэнгүй сайн танилцаж, олон гайхамшгийг мэдэж аваагүйн шалтгаан болсон юм. Ний нуугүй хэлэхэд, энэ хот миний хувьд туйлын таагүй сэтгэгдэл төрүүлсэн билээ. Хамгийн олигтой гудамжууд нь хүртэл хог хаягдлын нүх хонхор, нүцгэн шалдан гуйлгачингуудаар дүүрсэн ийм хот шинээр ирсэн хүнд яаж ч таалагдах вэ дээ. Дээр нь хятадуудын ичгүүр сонжуургүй наалдан шалдаг зан, өөр бусад зүсэн зүйлийн хараалтай холилдсон “янь-гуйза” гэдэг хочийг нэмээд үзэхэд л эзэнт улсын нийслэл хотын гудамж, талбайгаар зугаалах европ хүний хувьд хэр зэрэг таатай байх нь ойлгомжтой болно. Эндхийн хамаг сайхан энэ бүхнээс гадна ажил төрлөө гүйцэтгэж, гартаа сагс барин аргал хоргол түүж яваа хятадууд хаа сайгүй харагдаж байдагт оршино. Хотын үмхий самхай үнэр хэрээс хэтэрчээ. Гудамж, талбайнуудаа хааяа усалдаг боловч ихэвчлэн хамаг муу муухай юмаа хаяж байдаг муу усны хонхруудаасаа л авч усална. Хүн амьдардаг тагзнууд, янз бүрээр эрээлж мяраалсан эгнээ эгнээ лангуунууд, шавар хана л Бээжингийн гудамжнуудын гадаад төрх байдал болой. Тэдгээрийн томоохон нь нэлээд өргөн бас сүрхий эгц, шулуун байгуулагджээ. Хотыг нэг нэгнээс нь хэдэн зуун алхмын зайд тавьсан гурван хөлт модон тулгуур дээр байрлуулсан цаасан дэнлүүгээр гэрэлтүүлнэ, тэр дэнлүүнүүд дотор хааяа өөхөн лаа, зул асаах аж.
Twice
Бэлтгэл
2015 онд Паг Жинён захирал 7 гишүүн бүхий охидын хамтлагийг Mnet телевизээр гарах «Sixteen» уралдаант хөтөлбөрөөс буюу нэр бүхий 16 дадлагажигчийнхаа дундаас шигшиж байгуулахаа зарлажээ. Телевизийн үзвэр 5 сарын 5-наас 7 сарын 7-ны хооронд болж Наён, Сана, Дахён, Чэёон, Мина, Жихю, Жонён гэсэн 7 гишүүнийг шалгаруулсан. Гэвч тэр үдшийн оройн гэнэтийн мэдээ буюу хамтлагийг 9 гишүүнтэй болгохоор шийдэж Жыви, (үндсэн долоод багтаагүй) үзэгчдийн сонголтоор сонгогдож, Момо, (өмнөх шатнаас хасагдсан) үзүүлбэрийн чадварт үндэслэн Паг Жинён болон арын ажилчдын сонголтоор нэмэгджээ. Хамтлагийн нэр TWICE нь (хоёр удаа гэсэн утгатай) нэг удаа сэтгэл татам хөгжмөөрөө, нэг удаа сэтгэл татам үзүүлбэрээрээ хүмүүсийн сэтгэл зүрхэнд хүрнэ гэсэн утгатай. Фенүүдийн нэр болох ONCE (нэг удаа гэсэн утгатай) нь гишүүдийн хэлснээр "Биднийг нэг удаа хайрлавал, бид тэр хайрыг тань хоёр дахин илүү болгон буцаан өгнө" гэсэн утгатай ажээ.
Монгол орон ба тангудуудын нутаг газар
IV бүлэг. Монголын өндөрлөгийн зүүн өмнөд захын үргэлжлэл
Монголын зүүн өмнөд нутгаар хоёр сар тэнэсэн нь одоо хийх гэж байгаа аяллынхаа шинж чанартай танилцаж, цаашдын маань аян замд биднийг хүлээж байгаа нөхцөл байдлыг ямар нэгэн хэмжээгээр үнэлж дүгнэх боломжийг бидэнд өгсөн юм. Оршин суугчдын дайсагнасан хандлага ямар нэгэн хэлбэрээр нэг бус удаа илэрхий харагдаж байсан нь цаашдаа ч бидэнд найз нөхөд олдохгүй нь гэдгийг, тэгэхээр юм бүхэнд зөвхөн өөрөө өөрсдөдөө л найдах ёстой гэдгийг тод харуулсан билээ. Эндхийн аймхай хулчгар хүмүүст европ хүний нэр нь хүртэл төрүүлэх гүнзгий сэтгэгдэл, аз дайрна гэсэн найдвар, эцэст нь зориг зүрхээр ямар ч ид шидийг бүтээж болно гэсэн итгэл – энэ бүхэн юу болох бол? Эсвэл яаж магадгүй бол? ... гэх мэтийн тухай огтхон ч бодолгүйгээр ухаан зулаггүй урагш довтлох шийдвэрээ гаргасан тэр бүх үндэслэл юм. Хаалганд бид цувааныхаа бүрэлдэхүүнийг өөрчлөв. Манай багт ажиллахаар томилогдсон хоёр шинэ цэрэг Хиагтаас ирж, хамтран зүтгэгч хоёр маань гэдрэг буцах ёстой болсон юм. Хоёр шинэ цэргийн нэг нь буриад, нөгөө нь орос байсан бөгөөд эхнийх нь хэлмэрчийн үүрэг гүйцэтгэх, хоёр дахь нь аж ахуйгаа эрхлэх ёстой байлаа. Тэд бас бидэнтэй хамтран аян замын бүхий л ажил үүргийг, тухайлбал тэмээдээ ачаалах, буулгах, арчилж маллах, унаа морьдоо эмээллэж бэлтгэх, асар майхнаа барих, буулгах, аргал түлшээ түүх гэх мэтийг хийж гүйцэтгэх болно. Энэ бүгд цаг үргэлжийн борви бохисхийх чөлөө завгүй ажил мөнийн дээр эрдэм шинжилгээний ажил хийх цаг хугацаанаас ихэд хороож байсан болохоор бидний хувьд нэн түвэгтэй байсан билээ. Хэдий тийм боловч аялалд зориулагдсан мөнгө хөрөнгө хэт хомсын улмаас би хоёроос илүү цэрэг авч чадаагүй, харин тус дэм үзүүлэх монгол юм уу, хятад хүнийг ямар ч үнээр хөлслөх аргагүй болохоор өөр зам байсангүй.
Twice
Эхлэл: 2015 он
2015 оны 10 сарын 20-нд хамтлагийн анхны «The Story Begins» миницомог худалдаанд гарав. Цомгийн гол дуу нь «Like Ooh-Ahh» нэртэй байсан ба тус дуу хип хоп, рок, ритм-блюз хольц бүхий өнгөт поп хэмээх бүжигт дууны урсгалынх гэж тодорхойлогджээ.
Монгол орон ба тангудуудын нутаг газар
V бүлэг. Ордос нутаг
Шар мөрний хойт тохойд оршиж, баруун болон зүүн, хойд гурван талаараа энэ голоор хүрээлэгдэж, урд талаараа Шэнь-си, Гань-су мужуудтай хаяа нийлсэн нутаг орныг Ордос хэмээнэ. Урд хил нь Хаалганы дэргэд явахдаа бидний танилцсан Их цагаан хэрмээр зааглагдана. Энэ хэрэм тэнд ч, энд ч төв Хятадын соёл болон суурин амьдралыг ард олон нь зөвхөн мал маллан нүүдэллэж амьдрах боломжтой уулархаг өндөр газрын говь цөлөөс тусгаарлаж байдаг. Дэлхийн бөмбөрцгийн газрын гадаргын физик бүтэц хамгийн эрс тэс хоёр нөхцөл байдал буюу нэг талаас дулаан, үржил шимт, ус чийгээр арвин, уул нуруудаар хэрчигдэн хуваагдсан Хятадын нам дор газар, нөгөө талаас хүйтэн, говь цөлөрхүү өндөрлөг газар хоёр ингэж хил нийлэн залгах болсон нь тэдгээрт оршин амьдардаг ард түмнүүдийн түүхэн хувь заяаг ч нөхцөлдүүлж өгчээ.1 Эдгээр ард түмэн ахуй амьдралынхаа хэв маягаар ч, зан чанараараа ч хоорондоо огт адилгүй агаад цаг ямагт бие биеэсээ хүйтэн хөндий байж, нэг нэгнээ үзэн ядах ёстой байсан нь зүй ёсны хэрэг юм. Нүүдэлчдийн хөл хөдөлгөөнтэй, юм болгоноор дутагдаж гачигдаж байдаг ахуй амьдрал хятадуудын хувьд огт ойлгомжгүй, бүр үзэн ядмаар байдаг бол нүүдэлчид ч гэсэн хөрш зэргэлдээх газар тариаланчийнхаа хуруу хумсаа хуйхалсан чимхлүүр хөдөлмөрийг жигшин үзэж, өөрсдийнхөө зэрлэг бүдүүлэг чөлөөт байдлыг хорвоогийн хамаг жаргалаас дээгүүр тавьж явдаг. Ийм хоёр ард түмний зан чанарын эрс тэс шинж чухам үүнээс үүдэлтэй болно: хэдийгээр өвөрмөц боловч харьцангуй өндөр соёл иргэншилд өнө эрт цагт хүрсэн хөдөлмөрч хятад хүн цаг ямагт дайн дажин, байлдаан тулаанаас зайлсхийж, түүнийг хамгийн том гай гамшиг гэж үздэг бол дээрхийн эсрэгээр зэрлэг, бүдүүлэг, үргэлжийн хөдөлгөөнд байдаг, хүнд хэцүү хөдөлмөр дунд хатаагдаж хатуужсан өнөөгийн Монголын хүйтэн говь цөлийн оршин суугчид уулгалан довтолж, тонон дээрэмдэхэд цаг ямагт бэлэн байдаг. Амжилт олохгүй гэхэд тун бага зүйл алдана, харин амжилт олбол олон олон үеийнхний хөдөлмөрөөр хуримтлагдсан эд баялгийг олж авдаг байв.
Twice
Эхлэл: 2015 он
Twice 2015 оны 10-р сарын 20-нд "Like Ooh-Ahh" дуугаараа үзүүлэх тоглолт хийн дэбютээ хийсэн. Хамтлагийг хүмүүс халуун дулаанаар хүлээн авсан ба Gaon цомгийн жагсаалтад 4-т жагсаж эхэлсэн ба 3-р байр хүртэл дэвшсэн. "Like Ooh-Ahh" дуу Солонгосын олон хөгжмийн чартад шилдэг 10-т багтсан, дууны Youtube хандалт 50 сая үзэлтэд 5 сарын дотор хүрсэн нь тухайн үедээ K-pop хамтлаг дундаа хамгийн олон үзэлттэй дуунуудын нэг болсон. Twice 2015 оны Mnet Asian Music Awards-аас "Шилдэг шинэ эмэгтэй уран бүтээлч" шагналыг хүртсэн ба анхны шагнал гардуулах ёслолын үзүүлбэрээ SBS Gayo Daejeon - нд Like Ooh-Ahh дууны ремиксээрээ үзүүлсэн.
2016 он
2016 оны 1 сарын 23-нд Billboard-аас Twice Billboard World Albums Chart-д жагсаж эхэлснийг зарласан ба 15-р байр хүртэл дэвшсэн байдаг.
Монгол орон ба тангудуудын нутаг газар
VI бүлэг. Алашаа нутаг
Говийн өндөрлөгийн өмнөд хэсэг нь Шар мөрний дунд биеэс баруун тийш өөлд монголчууд оршин суудаг Алашаа буюу Ар Ордос нэрээр алдаршсан зэлүүд, үржил шимгүй цөл болой. Энэ нутаг орон баруун тийшээ Эзний гол хүртэл үргэлжилж, урагшаагаа Гань-су мужийн өндөр ууланд тулж очин, хойд талаараа говийн дунд хэсгийн үржил шим муутай, шаварлаг тал хээртэй хил залгажээ. Байгалиас заяасан эдгээр зааг хязгаар нь хойд талаараа Халх, уруд нартай, бусад талаараа Гань-су болон Ордосын багаахан хэсэгтэй залгадаг Алашаа нутгийн улс төрийн хил болдог байна. Байрлалзүйн үүднээс энэ газар орон Ордосын адил урьд цагт томоохон нуур юм уу, дотоод тэнгисийн ёроол байсан бололтой тэв тэгшхэн тал юм. Үүнийг энэ хавийн газар орон тэгш байдалтай, шаварлаг, давс хужир бүхий хатуу хөрстэй, дээрээс нь элсэн давхраа тогтсон, эцэст нь хамгийн нам дор, урьд цагийн усны сүүлчийн үлдэгдэл хураагдсан газруудад тунаж үлдсэн давст нуурууд зэрэг нөхцөл байдал үүнийг гэрчилнэ. Алашаагийн говь цөл нь олон арван, бүр олон зуун бээрийн дайд даяар төөнөсөн аагим халуунаараа аян замын хүнийг боомилж алахад эсвэл элсэн шуургаараа дарж алахад ямагт бэлэн нүцгэн нуранги элснээс тогтжээ. Заримдаа энэ их элс монголчуудын хэлдэгчлэн, тэнгэр мэт хязгааргүй үргэлжлэх бөгөөд хаана нь ч дусал ус үл олдоно, араатан, жигүүртний аль нь ч огт байхгүй агаад энэхүү үхмэл цулгуй хоосон байдал нь ийш ирсэн хүний сэтгэл санааг айдас хүйдсээр өөрийн эрхгүй дүүргэдэг бөлгөө. Ордосын Хүзүүвчийн элс Алашаагийн их элсний дэргэд өчүүхэн санагдана, түүнээс гадна хэдийгээр ховор боловч шинэхэн өвс ургамлаар хучигдсан баян бүрд тэнд хааяа тааралддаг билээ. Тэгвэл энд ямар ч баян бүрд байхгүй агаад шаргалтан харагдах элс зах хязгааргүй орон зайг эзлэн үргэлжлэхээс гадна давс хужирт шаварлаг том талбайгаар солигдоно, ууландаа ойрхон газрууд нь нүцгэн хайрга чулуугаар бүрхэгджээ. Өвс ургамал байлаа гэхэд туйлын хомс тарчиг, хэдхэн төрлийн тахир муруй бут, хэдэн арваадхан төрлийн өвс ногоо л байх ажээ.
Twice
2016 он
Хамтлаг 2016 оны 4 сарын 25-нд "Cheer Up" гол дуутай хоёр дахь мини цомог Page Two-г гаргасан. Энэ цомог нь маш амжилттай байсан ба Gaon цомгийн жагсаалтад 2-т жагсан, Billboard World Albums чартад 6-т жагссан бөгөөд 80686 хувийг 4-р сардаа борлуулсан. Twice тухайн жилдээ хамгийн олон эхний 7 хоногийн цомог борлуулсан охидын хамтлаг болж, 8-р сарын байдлаар Page Two 150000 хувь борлуулагдсан байв. Гол дуу Cheer Up нь хамтлагийн анхны чартад 1-т жагссан дуу болсон ба 8 хөгжмийн чартад гарсан даруй 1-т жагссан. Gaon Digital чарт болон Billboard K-pop шилдэг 100-г тэргүүлэхээс өмнө Санагийн "shy shy shy" дууны хэсэг Солонгост алдартай хандалт өндөртэй болоод байсан. 2016 оны төгсгөлд Cheer Up дуу нь Солонгосын шилдэг үзүүлбэр дуу болсон. Олон улсад Cheer Up дуу Billboard World Digital Song Sales чартад 3-т жагссан, YouTube Chart-д 25 жагссанаараа Twice нь энд жагссан Өмнөд Солонгосын ганц уран бүтээлч болсон.
Монгол орон ба тангудуудын нутаг газар
VII бүлэг. Хаалганд буцаж ирсэн нь
Аравдугаар сарын 15 – ны өглөө бид Дынь-юань-инийг орхин Хаалган руу буцахаар мордлоо. Явахынхаа өмнөх үдшийг бид анд найз Гэгээн, Сия хоёрынд өнгөрүүлсэн бөгөөд тэд үнэхээр гунигтайгаар биднээс салахдаа аль болох түргэн буцаж ирэхийг хүсэж байв. Бид тэдэнд гэрэл зургаа бэлэглэж, Алашаад биднийг угтсан халуун дулаан хүлээн авалтыг хэзээ ч мартахгүй гэдгээ итгүүлэхийг хичээлээ. Биднийг яг хөдөлж байхад Цорж лам бас нэг түшмэл ирж вангийн хөвгүүдийн үдэлтийн ерөөлийг уламжлахын хамт биднийг хотын гадна хүртэл үдэв. Дынь-юань-инээс (Монголын нутгаар) Хаалган хүртэлх 1200 бээр зайг зогсолтгүй туулах ёстой учир энэ удаа биднийг маш холын хүнд бэрх зам хүлээж байлаа. Гэтэл энэ үед Монголд ноёрхдог хүйтэн жавар, хүчит салхийг дагуулсан өвөл цаг хаяанд ирчихээд байв. Эцэст нь бас нэг таагүй явдал болсон нь миний хамтрагч Михайл Александрович Пыльцов Дыньюань- инээс гараад нэг их удалгүй хижиг өвчнөөс үүдэлтэй халуунд маш хүчтэй нэрвэгдсэн учир бид Алашаагийн хойд хязгаарын Хар морьтын булаг гэдэг газар есөн хоног сул зогсоход хүрлээ. Хэдийгээр бидэнд зарим эм байсан ч би анагаах ухааны мэдлэггүй учир хэрхэн зөв хэрэглэхээ мэдэхгүйгээс миний хамтрагчид эмнэлгийн тусламж үзүүлэх боломжгүй болж, байдал үлэмж аюултай болоод байв. Аз болоход залуу бие цогцос нь ялж, Михайл Александрович хэдийгээр ямар ч тэнхээгүй боловч морин дээр тогтоод явахтайгаа болсон билээ. Тэгэхдээ л түүний бие сайнгүй байсан учир үе үе ухаан алдан унаж байлаа. Хэдий тийм боловч бид өдөр алгасалгүй нүүж, нар мандахаас авахуулан жаргах хүртэл нь явна. Шар мөрний зүүн эрэг хавийн төрх байдал, түүний хөндийг хүрээлэн эмжсэн уул нуруутай танилцахыг эрмэлзэн Алашаатай залгаа орших уруд нарын газар нутгаар дайрч явахаар би шийдсэн байлаа. Алашаагийн хойд нутагт, Дынь-юань-инээс 100 бээрийн зайд орших, монголчуудын Жартай давс хэмээх давсан хурдаст асар том нуурт бид хүрэв.
VIII бүлэг. Алашаа руу буцаж аялсан нь
Хаалганд ирж хэд хоноод би шинэ аялалд шаардлагатай мөнгө, бусад бүх зүйлээ авахаар Бээжин явлаа. Хамтрагч цэргүүдийнхээ хамт аялалд хэрэг болох аахар шаахар зүйлсээ сэмхэн бэлтгэх, мөн Хөх хотоос авсан тэмээд маань тун ч тааруу учир өөр тэмээд олж авах ажилтай Хаалганд үлдэв. Олж, хуримтлуулж авсан бүхий л цуглуулгаа эмхлэх, боож баглах, Хиагт руу илгээх, өнгөрсөн жилийн судалгаа шинжилгээний ажлуудынхаа тайланг бичих зэрэг янз бүрийн ажил дунд бүтэн хоёр сар буюу нэг, хоёрдугаар сар өнгөрсөн байлаа. Бид тэгэхэд ч, одоо ч хөрөнгө мөнгөний хувьд дээд зэргийн хүнд байдалд орсон юм, учир нь 1872 оны аялалд зориулагдсан мөнгө Бээжинд бүрэн ирээгүй байв. Гэвч дахиад л надад шаардлагатай мөнгийг, түүгээр ч үл барам өнгөрсөн жил авсан мөнгөнөөс илүү хэмжээний мөнгийг надад зээлдүүлсэн генерал Влан-галийн хэрсүү зангийн ачаар энэ саад тотгор удалгүй ариллаа. Үүний зэрэгцээ Александр Егорович бидэнд зориулан Гань-су, Хөх нуур, Төвөдөөр аялах үнэмлэх бичгийг Хятадын засгийн газраас хөөцөлдөж байж авч өгөв. Тэгэхдээ уг үнэмлэхийн хавсралт болгож, дээр дурдсан газар орнууд өнөө үед дунгануудын үймээн болон элдэв бусын самуунд өртөөд байгаа болохоор аялан явахад нэн эрсдэлтэй, тийм учраас Хятадын засгийн газар бидний аюулгүй байдалд баталгаа өгч чадахгүй гэсэн албан ёсны нотолгоог хятадууд өгсөн байлаа. Нөхцөл байдал нэгэнт ийм учраас буу зэвсгийнхээ тоог дээд зэргээр нэмэгдүүлэхээр би шийдлээ. Өмнөх аяллын туршлагаас үзэхэд Азийн нэн хорон санаатай, дээрэмчин амьдралтай, дээр нь бас арчаагаа алдсан аймхай хулчгар амьтдаас чухамхүү энэ л европ хүний хамгийн сайн хамгаалалт болох байсан юм. Удалгүй би Бээжин, Тянь-жинээс хэдэн нагаан буу, хэдэн хурдан сумлагддаг штуцер буу олж авлаа. Шинэ зэвсгүүдээс 400 гаруй алхам газарт сум нь чигээрээ очиж тусдаг Берданы штуцер хамгийн сайн нь байсан юм. Учир нь хэмжээ зай нь тодорхойгүй газарт буудахад энэ буу хамгийн тохиромжтой билээ.
IX бүлэг. Гань-су муж
Зургаадугаар сарын 20-ны өглөө бид Дажиныг орхин хөдөлж, тэр өдөртөө Гань-су уул өөд өгсөн цоо шинэ цаг уур, шинэ байгаль ертөнцтэй шууд тулгарлаа. Үнэмлэхүй өндөр ихтэй, заримдаа бүр мөнх цасны шугамд хүрсэн аварга уул, хар шороон хөрс эцэст нь цаг уур нь нэн чийглэг, тэгээд ч ус горхи элбэгтэй байдал энэ бүхэнтэй бид Алашаагийн говь цөлөөс ердөө 40 бээрийн зайд орших Гань-сугийн уулархаг өндөрлөг өөд ганц алхаад л тааралдах нь тэр. Ургамал, амьтны ертөнц нь ч эрс өөр болоод явчихав: өтгөн сахлаг өвслөг ургамал үржил шимт тал, хөндийг дүүрэн бүрхэж, өндөр уулын хэц бэлүүд нь ой модоор хучигдсан бөгөөд амьтны ертөнц нь ч бас арвин баялаг төрөл зүйлтэй ажээ... Гэхдээ бүгдийг дэс дараагаар нь өгүүлэх болно. Монгол орны бусад уул нуруудын адил Гань-сугийн нуруу ч гэсэн Алашаагийн тал руугаа улам өндөрссөн ч нөгөө талын нь бэл ихээхэн налуу, богинохон байв. Тэр ч байтугай, бидний яваа замын баруун гар талд 50 орчим бээрийн зайд хоцорч байгаа Кулиан, Лиань-чжу уулсын мөнх цаст сэрвэн хяр ч өндөрлөг рүүгээ нэлээд налуу буусан нь алсаас харагдахын зэрэгцээ эндээ, өөрөөр хэлбэл өвөр бэлдээ энд тэнд цоохортсон нимгэн цасан хучлагатай байх ажээ. Захын уулын хормойгоос давааны орой хүртэл шаварлаг занараас тогтсон элгэн хадаар хязгаарлагдсан ам даган өгслөө, зам нэлээд сайнаар үл барам, бүр тэрэг ч явж болохоор аж. Уул нь ихээхэн өндөр, маш сайхан өвс ургамлаар хучигдсан хэц бэлүүдтэй, хяраа дагасан багавтар ой модтой байсан ч бид хажуугаар нь өнгөрөн гарсан билээ. Энэ уулын үзүүрээс 28 бээрийн зайд орших даваанаас холгүй дунгануудын хөлд өртөн сүйрсэн Да-и-чу гэдэг багаахан хятад хот байх ба биднийг түүгээр өнгөрөх үед 1000 хятад цэрэг тэнд суурьшсан байлаа. Хотын үнэмлэхүй өндөр нь 8600 фут атал Дажин хот далайн түвшингээс дээш ердөө 5900 фут өргөгдсөн ажээ.
X бүлэг. Тангудууд ба дунганууд
Си-фань гэж хятадуудын нэрлэдэг тангудууд бол төвөдүүдтэй нэг угсаа гаралтай болой. Тэд Гань-сугийн уулархаг нутаг, Хөх нуурын болон Цайдамын зүүн хэсэгт суудаг боловч Шар мөрний дээд биеийн усан савыг хамгийн илүүтэй эзэгнэн амьдарч, урагшаагаа Хөх мөрөн, бүр түүнээс ч цааш тархжээ. Хөх нуур, Цайдамаас бусад дээр дурдсан газар нутгийг тангуд нар нийтэд нь Амдуу хэмээн нэрлэж, хэдийгээр хятадууд, зарим газар монголчуудтай ихэвчлэн холилдон амьдардаг ч тэдгээрийг өөрсдийнхөө газар нутаг гэж үздэг бөлгөө. Тангудууд гадаад төрх байдлаараа хятадуудаас, монголчуудаас ч эрс ялгаатай бөгөөд өмнө дурдсанчлан зарим талаараа цыгануудыг санагдуулна. Ерөнхийдөө дунд зэргийн, зарим нь өндөрдүү нуруутай, өргөн цээжтэй, бахим бадриун бие хаатай. Үс, хөмсөг, сахал нь хав хар, нүд нь хар бөгөөд дунд зэргийн буюу том нүдтэй, монголчуудынх шиг онигор бус. Хамар нь шулуун, тэгэхдээ заримынх нь бүргэдийнх шиг монхор эсвэл шантгар болой. Нэлээд зузаан том, заримынх нь гадагш эргэсэн дарвагар уруултай. Шанаа түүшүү нь товгордуу боловч монголчуудынх шиг эрс товгор бус, нүүр нь урт зуувандуу боловч хавтгай нармигар биш, бөөрөнхий гавалтай, сайхан цагаан шүдтэй. Бие, нүүрнийх нь арьс боровтор, эмэгтэйчүүдийнх нь цайвардуу, эмэгтэйчүүд нь эрчүүдээсээ арай намхавтар нуруутай болой. Тангудууд уруул, эрүү шанааны сахлаа их ургуулдгаараа монголчуудаас ялгаатай ч сахлаа ямагт хусна. Толгойнхоо үсийг авахуулдаг ч ар дагз дээрээ гэзэг үлдээх бөгөөд лам нар нь монголчуудын нэгэн адил үсээ мулзайтал хусуулна. Эмэгтэйчүүд нь үсээ урт ургуулж голоор нь хагалан самнаж гэзэг тавин сүлжих бөгөөд толгойнхоо баруун, зүүн хоёр талд 15-20 ширхэг жижиг сүлжмэл гэзгүүд унжуулахын хамт хээнцэрлэхийн тулд тус бүрээс нь тууз, зүүлт гэх мэтийг уяж чимэглэнэ.
XI бүлэг. Хөх нуур, Цайдам
Тангудуудын Цог-гумбум, хятадуудын Цин-хай хэмээдэг Хөх нуур нь Синин хотоос баруун тийш, далайн түвшингээс дээш 10500 фут өндөрт орших бөлгөө. Баруунаас зүүн тийш чиглэсэн их тэнхлэгтэй зууван дугуй хэлбэртэй энэ нуурын тойргийн урт 300-350 бээр орчим, хэмжээг нь яв цав тогтоох боломжгүй ч нутгийнхны ярьж буйгаар нуурыг явганаар бүтэн тойроход хоёр долоо хоног харин мориор тойроход 7-8 өдөр болдог юм байна. Хөх нуурын эрэг маш гүехэн агаад хэрчигдэж эвдэрсэн, тахиралдаж муруйсан газар байдаггүй, ундаанд хэрэглэж болохооргүй шорвог устай бөгөөд энэхүү давсархаг шорвог чанар нь нуурын мандлыг хар хөх өнгөтэй болгон харагдуулдагт монголчууд хүртэл анхаарлаа хандуулан, цэнхэр торго шиг гэж хэлсэн нь тун ч оносон зүйрлэл юм. Хөх нуур маш үзэсгэлэнтэй харагддаг бөгөөд ялангуяа ойр хавийн нь уул цасанд дарагдан, бидний буусан газраас зүүн тийш тэртээ тэнгэрийн хаяа руу тунаран цэлийх хилэн цэнхэр өнгийн өргөн цэлгэр усыг хүрээлсэн цав цагаан жааз мэт харагдах намрын адаг үеэр бүр ч чамин тансаг болох ажээ. Эргийн уулсаас нь маш олон жижиг гол горхи Хөх нуур луу урсан орсон боловч арай томоохон нь найм, түүнээс хамгийн дорвитой нь нуурын баруун урд руу цутгадаг Бухын гол юмсанж. Аливаа том усны адил өчүүхэн төдий салхи гарахад л Хөх нуурын ус хүчтэй давалгаалах учир амар тайван байх нь нэн ховор, тэгэхдээ нэн богино хугацаагаар амсхийнэ.
XII бүлэг. Умард Төвөд
Цайдамын намгархаг талын урд хил нь умард Төвөдийн уулархаг өндөр газрыг ч бас хүрээлж байдаг Бурхан Будда нуруу юм. Энэ нуруу зүүнээс баруун зүгт сунан тогтсон бөгөөд нутгийнхны ярьж буйгаар 200 орчим бээр урт гэнэ. Бурхан Будда уулын зүүн үзүүр нь Ёграй уулнаас холгүй, Тосон нуураар огцом хязгаарлагджээ, түүний баруун зах нь Бурхан Будда уулын урд хормойгоос эх аван энэ уулыг баруун талаар нь тойрон урсаж, Цайдамын тал руу оронгуут Баян голд цутгадаг Номхон гол болно. Үүнээс үзэхэд Бурхан Будда уул нь зүүн, баруун аль ч талаасаа тодорхой байдлаар хашигдаж хязгаарлагдсан нэг зурваст Цайдамын тэв тэгшхэн тал доор огцом сүндэрлэн боссон нуруу бөгөөд үргэлжилсэн хяр болой. Монголчуудын ярианаас үзэхэд Бурхан Будда уул гэдэг энэ нэрийг хэдэн зуун жилийн өмнө Төвөдөөс Монгол руу буцаж явсан нэг гэгээн өгчээ. Тэрхүү гэгээн Төвөдийн говь цөлийн бүхий л хүнд хүчир, айдас хүйдсийг амсаж туулсны эцэст Цайдамын арай дулаан тал нутагруу бууж ирмэгцээ умард Төвөдийн хүйтэн, цөлөрхүү, өндөрлөг газрын аварга том манаач болсон энэ нурууг Будда бурхны нэрээр нэрлэсэн гэдэг. Үнэхээр ч Бурхан Будда уул хойд, урд хоёр талд нь байх хоёр өөр орон газрын бодитой, биетэй хил хязгаар нь болж байдаг. Уулын урд талаас эхлэн тухайн газар орон 13-15 мянган футын маш үнэмлэхүй өндөрт өргөгдсөн бөгөөд ийм өндөрт орших энэ өндөрлөг Бурхан Будда уулнаас Хөх мөрний дээд бие хүртэлх бүхий л орон зайд бас түүнээс хавьгүй цаашилж бүр Тань-ла нуруунд хүрэхдээ бүр ч өндөрссөн бололтой үргэлжилсэн байх ажээ.
XIII бүлэг. Хөх нуур, Гань-су ууланд өнгөрүүлсэн хавар
Хоёрдугаар сарын эхний арав хоногт бид Умард Төвөдийн цөл говиор хэрэн хэсэх ажлаа дуусгавар болгож Цайдамын хээр талд буцаж ирлээ. Энэ хээр тал, Төвөдийн өндөр уулархаг нутаг хоёрын цаг уурын эрс тэс ялгаа даанч их байснаас би Бурхан Буддагийн нуруунаас бууж явахдаа бараг алхам тутамдаа хэрхэн дулаарч, хаврын урь орж буйг мэдэрч байлаа. Арай дулаан Цайдамын тал нутгаас зэргэлдээ орших Төвөдийн хэсэгт үзүүлдэг нөлөө бүр Шуга уул хүрэхээс өмнө илэрхий болж, бид буцах замдаа энэ нурууны ар тал руу ормогц цаг уур эрс зөөлрөөд явчихсан билээ. Шөнөдөө -28,5°с хүртэл хүйтэрч байсан хэдий ч өдөр нь нарны илчинд нэлээд сайн бүлээцдэг байсан учир 2-р сарын 5-ны өдөр Бурхан Будда уулын Төвөдийн талд эхний хорхой шавжнууд гараад ирчихсэн байв. Мөр-Ус руу анх бид явж байхад Шуга гол хүртэл нэлээд таатай, өдөр нь бүр дулаахан байснаа дээрх уулыг давж Уян харзын голын цаад талын өндөрлөг хавтгайд өгсөж очмогц ихээхэн хүйтэн, салхи шуургатай болж эхэлсэн юм. Цайдамд ерөөс хавар эрт болдог бөгөөд тив газрын шинж чанартай байдаг онцлогтой ажээ. Тухайлбал, 2-р сарын дунд үеэр шөнөдөө -20°с хүртэл хүйтэрдэг атлаа өдөртөө заримдаа +13°с (сүүдэр газарт) хүртэл дулаан болдог юмсанж. Наранд ээвэр газрын мөс хаа сайгүй хайлж, 2- р сарын 10 гэхэд анхны усны шувуу-ангир ирсэн харагдлаа, 13-нд цоно нугас1 ирсэн бол маргааш нь бохио нугас (Mergus Merganser), улаан гүеэт хөөндий (Turdus ruficollis), цагаан хун (Cygnus musicus) ирж, өглөө болгон жижиг шувуудын жиргээ, гургуулын дуу сонстох болов, нэг үгээр хэлэхэд хаврын улирал нэгэнт ирчихээд байсан юм.
Twice
2016 он
2016 оны 10 сарын 20-нд 1 жилийн ойдоо зориулан удахгүй цацагдах мини цомог Twicecoaster: Lane 1 -н шинэ дуу "One in a Million" дуугаа V Live-р шууд дамжуулсан. "TT" гол дуутай Twicecoaster: Lane 1 цомгоо 10-р сарын 24-нд гаргасан. Хамтлаг уг цомгоороо Солонгост 165000 хувийг борлуулснаар өмнөх мини цомог Page Two - н бүтэн 5 сард борлуулсан борлуулалтыг 7 хоногийн дотор давсан. Тэр жилдээ Twicecoaster: Lane 1 цомгоо 350852 хувь борлуулсанаар 2016 оны хамгийн олон цомог борлуулсан K-pop охидын хамтлаг болсон. Гол дуу "TT" Gaon Digital чартад 4 долоо хоног дарааллан дээгүүр жагссан. Billboard's World Album чартад 3-т жагссан нь хамтлагийн анхны шилдэг 5-т багтсан тохиолдол бөгөөд, TT дуу Billboard's World Digital Song Sales чартад 2-т жагссан.
2017 он
2017 оны 1-р сард, JYP энтертайнмент Twice-н анхны аялан тоглолтыг хийх болсоноо зарласан. 3 өдөр тоглогдох "Twice 1st Tour: Twiceland – The Opening" тоглолт SK Olympic Handball Gymnasium-д 2-р сарын 17-ноос 19-ний хооронд явагдав. Солонгос дахь тоглолтын дараагаар Тайланд, Сингапурт тоглолтоо хийн, Twice гол дуу "Knock Knock" ба Twicecoaster: Lane 1 цомгийн шинэчилсэн хувилбар тусгай цомог Twicecoaster: Lane 2 -г 2-р сарын 20-нд гаргав. Уг цомог нь гарсан даруйдаа Gaon Album чартыг тэргүүлж Billboard World Albums чартад 4-т жагсан 2-р сарын сүүл гэхэд 266,645 хувь борлуулагджээ. Цомгийн гол дуу "Knock Knock" цацагдсан даруйдаа Gaon Digital чартыг тэргүүлэн, World Digital Song Sales-д 5-т, Japan Hot 100-т 15-т тус тус жагсав.
Монгол орон ба тангудуудын нутаг газар
I хэсэг. Цаг уурын талаар
Аяллын турш өдөр болгон гурвантаа хийж байсан бидний цаг уурын ажиглалт нь гурван жилийн хугацааг хамрахын зэрэгцээ физик шинж чанараараа тэс өөр өөр орон нутгуудад хэрэгжиж байсан учир бидний явсан очсон газар орнуудын цаг уурын байдлыг маш ерөнхий шинж төлвөөр нь л тодорхойлох материал болж өгнө. Нэг газраас нөгөө тийш цаг үргэлж нүүж явсан болохоор ажиглалтыг яв цав нарийн хийх бололцоогүй байсан нь мэдээж. Нэг өдрийн хугацаанд гэхэд л энэ ажиглалтаа ууланд ч, задгай талд юм уу, элсэн хавтгайд ч, заримдаа бүр үнэмлэхүй өндрөөрөө бүхэл бүтэн мянган футын зөрүүтэй нутаг газруудад хийх тохиолдол гарч байсан юм. Ийм нөхцөлд аяллын үед бидний олж авсан цаг уурын холбогдолтой баримт сэлтүүд нь физик шинж чанараараа туйлын өвөрмөц бөгөөд шинжлэх үүднээс огт судлагдаж байгаагүй газрын цаг уурыг хамгийн ерөнхий байдлаар илэрхийлэх нь ойлгомжтой юм. Ерөнхийдөө Далай нуураас Хөх мөрний дээд бие, Алашаагаас Өргөө хүртэл явж бидний очиж байсан Дотоод Азийн өргөн уудам дайд нь цаг уурын төлвөөрөө ч, газрын гадаргын шинж төрх, ургамал, амьтны ертөнцөөрөө ч бие биеэсээ огт өөр хоёр хэсэгт, тухайлбал захаараа Хятадтай хил нийлдэг Их говь цөл, Гань-сугийн уулархаг нутаг урд тал нь болж буй Төвөдийн уулархаг өндөр газарт хуваагдах бөгөөд бидний хийсэн цаг уурын ажиглалт эхнийхэд нь хоёр дахиасаа 2 дахин их цаг хугацааг хамарсан болно. Би доорх хэдэн хуудсанд хийсэн судалгаа шинжилгээнийхээ ерөнхий дүгнэлтийг гаргаж, тэдгээртээ үндэслэн тухайн нутаг орны улирал нэг бүрийн цаг уурын байдлыг тодорхойлж, улмаар очсон газар орнуудынхаа цаг агаарын үзэгдлүүдийн талаар нэгтгэн дүгнэж өгүүлэх болно.